《樊城感左宁南事》
清代·费锡章

沿江星散左家兵，犄角荆襄势不成。未必将军真跋扈，转教群盗得纵横。

儿童罢唱铜鞮曲，涂巷虚传铁马声。百七十年遗迹尽，襄城回首暮云平。

作者简介：（?—1817）清浙江归安人，字焕槎，又字西墉。乾隆四十九年举人。嘉庆间官至顺天府尹。尝奉使琉球册封。因坐事降级留任。博学工文，有经世志。有《续琉球国志略》、《治平要略》、《赐砚斋集》等。